หัวหินตอนนี้เมืองขยายใหญ่ขึ้นเรื่อยๆ ทั้งรีสอร์ท โรงแรมเล็กใหญ่ผุดขึ้นเยอะมากๆ ตอนนีี้ก็ขยายมาทางเขาเต่าก็เริ่มมีรีสอร์ท คอนโดมาเปิดเต็มไปหมด ถ้าใครที่เบื่อความพลุกพล่านอย่างหัวหิน ก็ขับเลยมาอีกหน่อยก็ปรานบุรี ตอนนี้ก็เริ่มมีรีสอร์ทมาเปิดเยอะขึ้นเรื่อยๆเลยครับ เรียบหาดมาจากปากน้ำปราน ก็เริ่มเห็นโรงแรมเล็กใหญ่ทยอยเปิดให้บริการกันเยอะขึ้น ที่ใหญ่ๆก็Sheraton , Villa Maroc พอเริ่มมีที่ใหญ่ๆมาเปิด ความเจริญก็ตามมาด้วยครับ

ผมได้มีโอกาสมาพักที่ Villa Gris หรือวิลล่า ครี (ภาษาฝรั่งเศษ) เป็นวิลล่าเล็กๆไม่ได้ติดทะเล อยู่ใกล้กับ Villa Marrocครับ ที่นี่มีแค่6ห้อง ซึ่งเป็นห้องStandardขนาด36ตรม. จำนวน4ห้อง และห้องFamily ขนาด55 ตรม.อีก2ห้องครับ เล็กๆ อบอุ่นดี มีสระว่ายน้ำเล็กๆไว้พอให้ได้ว่ายออกเหงื่อหน่อย หรือถ้าใครชอบปั่นจักรยาน ที่นี่ก็มีให้ยืมปั่นอยู่หลายคันครับ ปั่นไปเขากระโหลกก็แค่3โล ปั่นไปทางปากน้ำปรานก็5โล ถ้าไปกลับรอบใหญ่ๆก็16โลนิดๆ กำลังได้เหงื่อดีเลยครับ


ถึงแม้ที่นี่จะมีบริการแค่6ห้องแต่อาหารเช้าของที่นี่ก็ไม่ขี้เหร่เลยครับ ดีกว่าหลายๆโรงแรมหรือรีสอร์ทเล็กๆหลายๆที่เลยครับ ผมเห็นคนชมกันเยอะเลยในAgodaด้วย อาหารเช้าที่นี่หลักๆก็จะเป็นสลัด Cereal โยเกริ์ต ชา กาแฟ ไข่ดาว scrambled egg ไส้กรอก แฮมและผลไม้ ผมพักที่นี่อยู่สามคืน อาหารเช้าก็เปลี่ยนแปลงแล้วแต่วันอย่างซูชิกับเค้กก็มีหลากหลายแล้วแต่วัน บางวันก็เป็นPasta&Pizza อีกวันก็เป็นขนมจีบ ซาลาเปา เปลี่ยนไม่ให้ซ้ำและทำให้แขกที่มาพักไม่เบื่อด้วยครับ อาหารที่นี่ทำแบบHomemade cookingครับ ทำเองหมด หลายๆเมนูผมยังนึกว่าซื้อสำเร็จมาอย่างPizza ขนมจีบหรือแม้แต่ซาลาเปา อย่างของพวกนี้ซื้อสำเร็จมาอบมานึ่งแป้บเดียวก็เสร็จแล้วครับ ประหยัดเวลาไปด้วยเรียกว่าใส่ใจรายละเอียดเล็กๆน้อยๆจริงๆครับ

ป.ล. รูปบางรูปที่ไม่มีชื่อผมติดแสดงว่าผมเอามาจากFacebookของVilla Grisนะครับ เพื่อให้เห็นความหลากหลายครับผม (ได้ขออนุญาตเรียบร้อยแล้วครับ) วันที่ผมไป ผมพัก3คืนครับ เลยได้ทานอะไรหลากหลายเลยครับ

สนใจเข้าพักติดต่อได้ที่เบอร์ 081 801 6384 นะครับ ลองเข้าไปดูใน https://www.facebook.com/pages/Villa-Gris/597446100300361 ได้ครับผม